CELEX: 62011CN0335
Language: el
Date: 2011-07-01 00:00:00
Title: Υπόθεση C-335/11: Αίτηση για την έκδοση προδικαστικής αποφάσεως, την οποία υπέβαλε το Sø- og Handelsret (Δανία) την 1η Ιουλίου 2011 — HK Danmark που ενεργεί για λογαριασμό της Jette Ring κατά Dansk almennyttigt Boligselskab DAB

10.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/31
            
         Αίτηση για την έκδοση προδικαστικής αποφάσεως, την οποία υπέβαλε το Sø- og Handelsret (Δανία) την 1η Ιουλίου 2011 — HK Danmark που ενεργεί για λογαριασμό της Jette Ring κατά Dansk almennyttigt Boligselskab DAB
   (Υπόθεση C-335/11)
   2011/C 269/61
   Γλώσσα διαδικασίας: η δανική
   
      Αιτούν δικαστήριο
   
   Sø- og Handelsret (Δανία).
   
      Διάδικοι στην υπόθεση της κύριας δίκης
   
   
      Ενάγουσα: HK Danmark που ενεργεί για λογαριασμό της Jette Ring.
   
      Εναγόμενη: Dansk almennyttigt Boligselskab DAB.
   
      Προδικαστικά ερωτήματα
   
   
               1)
            
            
               
                           α)
                        
                        
                           Εμπίπτει άτομο που λόγω σωματικής, νοητικής ή ψυχικής βλάβης, αδυνατεί ή είναι μερικώς ικανό να εκτελεί την εργασία του κατά τη διάρκεια περιόδου η οποία πληροί την προϋπόθεση της διάρκειας κατά τη σκέψη 45 της αποφάσεως του Δικαστηρίου επί της υποθέσεως C-13/05, Navas (1), στην έννοια της ειδικής ανάγκης κατά την οδηγία;
                        
                     
                           β)
                        
                        
                           Συνιστά ειδική ανάγκη κατά την έννοια της οδηγίας κατάσταση προκληθείσα από ιατρικώς διαγνωσθείσα ανίατη νόσο;
                        
                     
                           γ)
                        
                        
                           Συνιστά ειδική ανάγκη κατά την έννοια της οδηγίας κατάσταση προκληθείσα από ιατρικώς διαγνωσθείσα ιάσιμη νόσο;
                        
                     
         
               2)
            
            
               Η μόνιμη ελάττωση της λειτουργικής ικανότητας, η οποία δεν έχει ως αποτέλεσμα την ανάγκη ειδικών βοηθημάτων ή ομοίων αλλά μόνο την αδυναμία του εν λόγω προσώπου να εργάζεται με πλήρες ωράριο, συνιστά ειδική ανάγκη κατά την έννοια του όρου στην οδηγία 2000/78/ΕΚ του Συμβουλίου (2);
            
         
               3)
            
            
               Συνιστά η μείωση των ωρών εργασίας μέτρο κατά το άρθρο 5 της οδηγίας 2000/78/ΕΚ;
            
         
               4)
            
            
               Εμποδίζει η οδηγία 2000/78/ΕΚ του Συμβουλίου την εφαρμογή εθνικής διατάξεως κατά την οποία ο εργοδότης έχει δικαίωμα να απολύσει εργαζόμενο τηρώντας μειωμένη περίοδο προειδοποιήσεως εφόσον ο εργαζόμενος έχει λάβει μισθό κατά τη διάρκεια ασθένειας για συνολικώς 120 ημέρες, σε περίοδο 12 συναπτών μηνών, σε περίπτωση εργαζομένου ο οποίος πρέπει να θεωρηθεί άτομο με ειδικές ανάγκες κατά την έννοια της οδηγίας, όταν
               
                           α)
                        
                        
                           η απουσία οφείλεται στην αναπηρία
                           ή
                        
                     
                           β)
                        
                        
                           η απουσία οφείλεται στη μη εφαρμογή εκ μέρους του εργοδότη ενδεδειγμένων μέτρων για τη συγκεκριμένη περίπτωση ώστε να δοθεί η δυνατότητα στο άτομο με ειδικές ανάγκες να εκτελέσει την εργασία του;
                        
                     
         
      (1)  Απόφαση της 11ης Ιουλίου 2006, Συλλογή 2006, σ. Ι-6467.
   
      (2)  ΕΕ L 303, σ. 16.